दिल्ली: बहस करना महिला को पड़ा भारी, दर्जी ने कैंची से किया हमला  
30 वर्षीय महिला पर कैंची से हमला 
तीखी बहस के बाद हुई यह घटना
आरोपी और उसके 2 सहयोगियों के खिलाफ मामला दर्ज
एक दर्जी को 30 वर्षीय एक महिला पर कैंची से हमला करने के आरोप में गिरफ्तार किया गया है. दोनों के बीच तीखी बहस के बाद यह घटना हुई. पुलिस ने बुधवार को यह जानकारी दी. यह घटना सोमवार को बाहरी दिल्ली के नांगलोई में हुई. दरअसल महिला की पेशे से दर्जी बृजेश के साथ उसके घर पर तीखी बहस हुई क्योंकि महिला का आरोप था कि बृजेश ने उसकी एक बहन के खिलाफ आपत्तिजनक टिप्पणी की थी.
H-1B वीजा की सीमा तय करने पर विचार कर रहा US: रिपोर्ट
पुलिस ने बताया कि दोनों के बीच तीखी बहस हुई और इसके बाद बृजेश ने महिला पर कैंची से हमला कर दिया, जिसमें वह घायल हो गई. महिला को इलाज के बाद अस्पताल से छुट्टी मिल गई है. आरोपी और उसके दो सहयोगियों अरविंद और आकाश के खिलाफ मामला दर्ज कर लिया गया है . (इनपुट: भाषा)